Brød og sirkus (TV-program)

Brød og sirkus er et norsk debattprogram med Knut Olsen som ble sendt direkte på NRK2 fra 2002 til 2006. Programmet ble som oftest sendt fra Studentersamfundet i Trondhjem og hadde en såkalt «folkemøtestil», der ulike tema innen samfunn og politikk ble diskutert. Flere relevante debattanter deltok og et stort publikum var til stede. Hvert program inneholdt også et underholdningsinnslag, som oftest ble fremført av studenter. Programmet gikk på lørdagskvelder den første tiden, men ble fra høsten 2004 sendt på onsdager.

Programmet fikk tittelen Brød og sirkus først i 2003. Den første debatten ble sendt høsten 2002 og var den eneste det året. Det andre programmet gikk ikke før september 2003. Programmet ble sendt ca. en gang i måneden.

Tema

2002 
 «Fotballens fremtid.» (2. november 2002) Utgangspunktet for debatten var det faktum at mange norske toppklubber grenset til å være teknisk konkurs. Høye spillerlønninger, korrupsjon og ledere med alt for store ambisjoner ble av mange pekt ut som hovedproblemet for fotballen. Deltakere: Erik Solér, Ola By Rise, Morgan Andersen, Otto Ulseth og Cathrine Sandnes.

2003 
 «Islam - vår fiende? Fundamentalistene blant oss.» (20. september 2003)
 «Forbudt å redde liv» (25. oktober 2003) (sendt fra Det Akademiske Kvarter i Bergen)
 «Ja, vi selger dette landet» (8. november 2003) (sendt fra Norges handelshøyskole)
 «Politikk og fotball» (22. november 2003) Man diskuterte om hvorvidt Carl I. Hagen og Fremskrittspartiet var spilt ut av politikken etter at regjeringen inngikk budsjettforlik med Arbeiderpartiet, og om Rosenborg Ballklub nesten ble fintet ut av Norges Fotballforbund. Deltakere: Carl I. Hagen, Per Sandberg, Jan Petersen, Nils Skutle og Anne Kathrine Slungård.

2004 
Tema ? (17. januar 2004) (sendt fra Norges handelshøyskole)
 «Hvem skal vi dø for? Ryddegutter for USA?». Debatten handlet om hvorvidt norske soldater skulle delta med soldater i Irak-krigen.
 «Den nye EU-debatten». (21. februar 2004) (fra Black Box i Tromsdalen). Debattanter: Ronald Rindestu, Guri Ingebrigtsen, Roy Waage og Marit Arnstad.
 «Ernas aften» (27. mars 2004) Debattanter: Erna Solberg.
 «Vil du ha polakk?» (17. april 2004) (fra Norges handelshøyskole i Bergen). Arbeidsinnvandring i forhold til EU-utvidelsen.
Tema ? (8. mai 2004)
 «Willochs oppgjør med rovdyrkapitalismen» (29. september 2004). Kåre Willoch møtte kjente norske kapitalister og sosialister i en debatt om «rovdyrkapitalisme og grådighetskultur». Debattanter: Kåre Willoch, Inger Ellen Nicolaisen m.fl.
 «Den røde fare» (27. oktober 2004) (fra Fremo gård på Ler i Melhus) Debatt anng. mulig samarbeide mellom Ap, SP og SV. Debattanter: Jens Stoltenberg, Kristin Halvorsen, Åslaug Haga og Erna Solberg.
 «Mannsrollen» (17. november 2004) (fra Tromsø)
Tema ? (15. desember 2004) (fra Tromsø)

2005 
 «Vi er en nasjon vi med - Norge 100 år» (12. januar 2005) (fra Norges handelshøyskole i Bergen) En debatt om den norske nasjonalfølelsen og nordmenns forhold til Europa, verden og oss selv.
 «En folkefiende 2005» (2. februar 2005) (fra Studentersamfundet i Trondheim) Med Tor Erling Staff og Nina Karin Monsen.
 «Som smurt» (16. mars 2005) (fra Norges handelshøyskole i Bergen) Omhandler smøring, korrupsjon og alminnelig norsk «skinnhellighet». Debattanter: Jan Guillou, Alexander Cappelen, Harald Arnkværn, Grete Knudsen og Hilde Frafjord Johnson.
 «Debatt i forkant av Mandela-konsert i Tromsø». (27. april 2005) (fra Tromsø) Debattanter: Kim Friele, Jens Stoltenberg, og Jo Nesbø.
 «Forbryternes aften» (11. mai 2005) (fra Trondheim fengsel) Debattanter: Inga Marte Torkildsen, Linda Hoftad og Ada Sofie Austegard.

Eksterne lenker 
  Hjemmeside på nrk.no (arkivert versjon)

Norske nyhets- og aktualitetsprogrammer på TV
TV-produksjoner på NRK
Norske TV-serier fra 2000-årene